Document ID: 32011R0503
Publication Date: 2011-05-23

Content:
REGOLAMENT TA’ IMPLIMENTAZZJONI TAL-KUNSILL (UE) Nru 503/2011
tat-23 ta’ Mejju 2011
li jimplimenta r-Regolament (UE) Nru 961/2010 dwar miżuri restrittivi kontra l-Iran
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidra r-Regolament tal-Kunsill (UE) Nru 961/2010 tal-25 ta’ Ottubru 2010 dwar miżuri restrittivi kontra l-Iran (1), u b’mod partikolari l-Artikolu 36(2) tiegħu,
Billi:
(1)
Fil-25 ta’ Ottubru 2010, il-Kunsill adotta r-Regolament (UE) Nru 961/2010 dwar miżuri restrittivi kontra l-Iran u li jħassar ir-Regolament (KE) Nru 423/2007.
(2)
Skont id-Deċiżjoni tal-KUnsill 2011/299/PESK tat-23 ta’ Mejju 2011 li temenda d-Deċiżjoni 2010/413/PESK dwar miżuri restrittivi kontra l-Iran (2), persuni u entitajiet oħra għandhom jiddaħħlu fil-lista ta’ persuni u entitajiet soġġetti għall-miżuri restrittivi li jinsabu fl-Anness VIII tar-Regolament (UE) Nru 961/2010.
(3)
L-entrati għal ċerti persuni u entitajiet inklużi fl-Anness VIII tar-Regolament (UE) Nru 961/2010 għandhom jiġu emendati,
ADOTTA DAN IR-REGOLAMENT:
Artikolu 1
Il-persuni u l-entitajiet elenkati fl-Anness I ta’ dan ir-Regolament għandhom jiżdiedu mal-lista li tinsab fl-Anness VIII tar-Regolament (UE) Nru 961/2010.
Artikolu 2
Fl-Anness VIII tar-Regolament (UE) Nru 961/2010, l-entrati għall-persuni u l-entitajiet li ġejjin:
(1)
Is-Sur Ali Akbar Salehi;
(2)
Iran Centrifuge Technology Company (magħrufa wkoll bħala TSA jew TESA);
(3)
Il-Ministeru tad-Difiża u s-Sostenn għal-Loġistika tal-Forzi Armati (MODAFL);
(4)
Research Institute of Nuclear Science and Technology (magħruf ukoll bħala Nuclear Science & Technology Research Institute),
għandhom jiġu sostitwiti bl-entrati li jinsabu fl-Anness II ta’ dan ir-Regolament.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-23 ta’ Mejju 2011.

Metadata:
Eurovoc Level 1 Categories: 100145
100143
100158
100147
100161
Eurovoc Level 2 Categories: 100191
100179
100261
100172
100170
100281
Eurovoc Level 3 Categories: 523
3450
99
3474
4415
2487
2705
All Eurovoc Categories: 1501
2337
2338
3454
3483
3870
440
4496
5461
5542